Sulaiman Daud

Tan Sri Datuk Amar Dr. Haji Sulaiman Daud (lahir 4 Mac 1933 - meninggal 23 Mac 2010) .Anak kelahiran Kuching, Sarawak.Tan Sri Dr Sulaiman Daud Meninggal Dunia

Pendidikan
Mendapat ijazah kedoktoran pergigian dari University of Otago, New Zealand.Beliau menjadi doktor gigi di kerajaan negeri Sarawak dan Jabatan Perubatan Brunei pada tahun 1960-an.

Politik
Beliau merupakan ahli politik dari Sarawak di Malaysia. Beliau menang bertanding dalam Pilihan Raya Umum Malaysia 1978 bagi kawasan Santubong, negeri Sarawak.  Beliau bertanding atas tiket parti Barisan Nasional.

Beliau dilantik menjadi Timbalan Menteri Kesihatan.  Kemudian dilantik menjadi Menteri Kebudayaan, Belia dan Sukan Malaysia. Beliau pernah menjadi Ketua Pengakap Negara.

Dr Sulaiman pernah menjadi Naib Presiden Parti Pesaka Bumiputera Bersatu (PBB) Sarawak. Kemudian menjadi ahli Parlimen Petra Jaya, Sarawak.Beliau menjadi Menteri Wilayah Persekutuan pada 19 Mac 1981.

Beliau dilantik menjadi Menteri Pelajaran (1981-1984 dan juga 1991-1995), Menteri Kebudayaan, Belia dan Sukan (1984-86), Menteri Tanah dan Pembangunan Wilayah (1986-89), Menteri di Jabatan Perdana Menteri (1989-1990), Menteri Perdagangan Dalam Negeri dan Hal Ehwal Pengguna (1990-1991) dan jawatan terakhirnya sebagai Menteri Pertanian (1995-1999).

Semasa menjadi Menteri Pelajaran, beliau terlibat memajukan pembelajaran Bahasa Inggeris.Semasa menjadi Menteri Pertanian, terlibat dengan pindaan Kanun Tanah Negara.

Garis masa sebagai Ahli Parlimen
Garis masa sebagai Ahli Parlimen yang telah berkhidmat selama lebih daripada 30 tahun

Kerja kebajikan
Aktif dalam Persatuan Kebajikan Islam Malaysia (Perkim).	

Keluarga
Anaknya Mahathir, Norshida, Zelda dan Azman. Dr. Mahathir bertugas di Kuching Specialist Hospital dan Azman, berada di London. Isterinya Puan Sri Naemah Hasbi meninggal dunia pada 26 Mac 2005 akibat barah paru-paru.

Meninggal dunia
Pada 23 Mac 2010, Sulaiman Daud meninggal dunia di Hospital Kuala Lumpur (HKL) pada Selasa 8.10 pagi kerana sakit kanser hati. Dia dimasukkan ke unit rawatan koronari HKL pada pukul 12.30 tengah malam setelah mengadu sakit di rumahnya.

Jenazah dikebumikan di Tanah Perkuburan Lembaga Masjid Bahagian Kuching, Kuching, Sarawak. Jenazah dibawa balik ke Sarawak dengan pesawat Tentera Udara Diraja Malaysia (TUDM) dari pangkalan TUDM di Subang.

Turut menziarahi ialah Yang di-Pertuan Agong Tuanku Mizan Zainal Abidin, Timbalan Perdana Menteri Malaysia, Tan Sri Muhyiddin Yassin, bekas Perdana Menteri Tun Dr Mahathir Mohamad , Tun Dr Siti Hasmah Mohd Ali, Datuk Seri Rais Yatim, Tan Sri Abdul Taib Mahmud dan lain-lain.Tuanku Mizan Ziarah Jenazah Sulaiman Daud

Lihat juga
 Keputusan Pilihan Raya Umum Malaysia 1978

Rujukan

Kategori:Orang dari Sarawak
Kategori:Menteri Pelajaran Malaysia
Kategori:Kelahiran 1933
Kategori:Kematian 2010
Kategori:Anggota Parti Pesaka Bumiputera Bersatu Sarawak
Kategori:Ahli politik Malaysia berketurunan Melayu
Kategori:Muslim Malaysia
Kategori:Kematian akibat kanser hati
Kategori:Menteri Kehakiman Malaysia
Kategori:Ahli Dewan Rakyat, Parlimen Malaysia ke-4
Kategori:Ahli Dewan Rakyat, Parlimen Malaysia ke-5
Kategori:Ahli Dewan Rakyat, Parlimen Malaysia ke-6
Kategori:Ahli Dewan Rakyat, Parlimen Malaysia ke-7
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Menteri Pendidikan Malaysia